stanford-oval/wikipedia huggingface dataset:
Robert Ivanov

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. syyskuuta 1994 (ikä 30)
Syntymäpaikka: Helsinki
Pelipaikka: keskuspuolustaja
Pituus: 197 cm
Seura
Seura: Eintracht Braunschweig
Pelinumero: 5
Junioriseurat
1998–2002: FC Kontu
2003–2010: HJK
2011: Viikingit
2012: PK-35
Seurat
| Vuodet | Seura | O | (M) |
| 2013–2014 | FC Myllypuro | 36 | (7) |
| 2015 | Viikingit | 19 | (3) |
| 2015 | → Viikingit/2 | 2 | (2) |
| 2016–2020 | Honka | 109 | (12) |
| 2020–2023 | Warta Poznań | 84 | (2) |
| 2023– | Eintracht Braunschweig | 27 | (1) |
Maajoukkue
| 2019– | Suomi | 29 | (0) |
 Seurajoukkueuran tilastot kattavat vain kansalliset sarjat, päivitetty 11. heinäkuuta 2024.  Maajoukkueuran tilastot päivitetty 11. heinäkuuta 2024.
Robert Ivanov (s. 19. syyskuuta 1994 Helsinki) on suomalainen jalkapalloilija, joka edustaa Saksan 2. Bundesliigassa pelaavaa Eintracht Braunschweigia. Hän on pelipaikaltaan puolustaja.
Ura > Seurajoukkueet

Kontulasta kotoisin oleva Ivanov aloitti jalkapalloilun FC Konnussa nelivuotiaana ja siirtyi HJK:n junioreihin vuonna 2003. Ivanov pelasi vielä FC Viikinkien B-junioreissa sekä PK-35:n A-junioreissa ennen siirtymistään aikuisten sarjoihin vuonna 2013, jolloin hän edusti Kolmosessa pelannutta FC Myllypuroa. Vuonna 2014 Ivanov pelasi Myllypurossa Kakkosta ja siirtyi seuraavaksi kaudeksi saman sarjatason Viikinkeihin. Vuonna 2016 Ivanov siirtyi Kakkosen FC Honkaan, joka nousi ensin Ykköseen ja syksyllä 2018 Veikkausliigaan.
Ensimmäisellä liigakaudellaan 2018 Ivanov valittiin Veikkausliigan kuukauden joukkueeseen heinä-ja syyskuussa. Kaudella 2019 hän pelasi yhtä lukuun ottamatta jokaisessa FC Hongan ottelussa täydet 90 minuuttia. Ivanov valittiin myös Veikkausliigan lokakuun joukkueeseen.[lähde? ]
Elokuussa 2020 Ivanov siirtyi Puolan pääsarjassa Ekstraklasassa pelaavaan Warta Poznańiin.
Kesällä 2023 Ivanov allekirjoitti vuoteen 2025 asti ulottuvan sopimuksen Saksan 2. Bundesliigan Eintracht Braunschweigin kanssa.
Ura > Maajoukkue

Ivanov ei ole edustanut Suomen nuorisomaajoukkueita. A-maajoukkueessa hän esiintyi ensimmäisen kerran tammikuussa 2019 Ruotsia vastaan pelatussa harjoitusottelussa. Ivanov palasi maajoukkueeseen kahden vuoden tauon jälkeen keväällä 2021 ja hänet valittiin Suomen joukkueeseen myös vuoden 2021 EM-kisoihin.
Yksityiselämä

Robert Ivanovin isä on venäläinen ja äiti inkerinsuomalainen. Hänen äitinsä Nelli Pakki on entinen käsipalloilija, joka on edustanut Viron maajoukkuetta sekä voittanut SM-kultaa Spartan joukkueessa.
Aiheesta muualla

Kuvia tai muita tiedostoja aiheesta Robert Ivanov Wikimedia Commonsissa
Robert Ivanov Suomen Palloliiton sivuilla (Arkistoitu – Internet Archive)
Robert Bridges

| Robert Bridges |
| --- | --- |
 Robert Bridges
Henkilötiedot
Syntynyt: 1844
Kuollut: 1930 (85–86 vuotta)
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Muuta tietoa
 Poet laureate 
Aiheesta muualla
Löydä lisää kirjailijoitaKirjallisuuden teemasivulta
Robert Bridges (1844 Walmer, Kent – 1930 Boar's Hill, Oxford) oli brittiläinen runoilija. Hän opiskeli Oxfordissa ja valmistui lääkäriksi Lontoossa mutta jättäytyi kuitenkin kirjailijaksi. Hän oli vuodesta 1913 poet laureate. Hänen tuotannostaan arvostetaan eniten runoja, mutta hän on kirjoittanut myös laajan teoksen The Testament of Beauty (1929), jossa hän esittää elämänkatsomuksensa järjestelmänä. Runoissaan hän käyttää taitavasti sonettimuotoa.
Aiheesta muualla

Kuvia tai muita tiedostoja aiheesta Robert Bridges Wikimedia Commonsissa
Nv

Nv tarkoittaa seuraavia asioita:
navajo, ISO 639-1 -koodi nv, kieli
Nevada, postilyhenne NV, Yhdysvaltain osavaltio
nanovoltti, tunnus nV, jännitteen yksikkö
Air Central, IATA-koodi NV, lentoyhtiö
NV, non-vintage, ei vuosikertaviini
NV, Nymanbolagenin moottoripyörämerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nv”, voi hakea sivunnimihaulla, laajalla sivunnimihaulla tai tekstihaulla.
Roger Quilter

Roger Quilter ca. 1922
Roger Quilter (1. marraskuuta 1877 Brighton – 21. syyskuuta 1953 Lontoo) oli brittiläinen säveltäjä. Hänet tunnetaan ensisijaisesti säveltämistään lauluista.
Quilter opiskeli Eton Collegessa ja myöhemmin Frankfurtissa, Saksassa. Hän sai mainetta, kun Denham Price esitti hänen teoksensa Songs of the Sea vuonna 1900; merkittäviä olivat myös Gervase Elwesin kantaesitykset teoksista To Julia vuonna 1905 ja Seven Elizabethan Lyrics vuonna 1908. Joskus Quilter säesti omien laulujensa esityksiä, ja hän levytti niistä monia Mark Raphaelin kanssa.
Quilterin ooppera Julia (1936) ei onnistunut kokonaisuutena, mutta osia siitä on julkaistu erillisinä lauluina. Säveltäjän kevyt orkesterimusiikki oli menestyneempää. Tähän kuuluu muun muassa A Children's Overture (1919). Myös Quilterin säveltämä Where the Rainbow Ends -näyttämömusiikki saavutti suosiota. Hänen maineensa kuitenkin perustuu lauluihin, joita hän sävelsi toistasataa.
Quilter oli homo, joka kärsi seksuaalisuudestaan. Varsinkin elämänsä myöhemmissä vaiheissa häntä vaivasivatkin mielenterveysongelmat ja psykosomaattiset sairaudet.
Aiheesta muualla

IMSLP: Ilmaisia nuotteja
Roger Quilter sivusto
Roberto Mussi

| 0 | 1 | 2 |
| --- | --- | --- |

Henkilötiedot
Syntymäaika: 25. elokuuta 1963 (ikä 61)
Syntymäpaikka: Massa, Italia
Pelipaikka: Puolustaja
Seurat
| Vuodet | Seura | O (M) |
| 1981–1984 1984–1987 1987–1989 1989–1994 1994–1999 | Massese Parma Milan Torino Parma |    30 (0) 129 (5) 125 (2) |
Maajoukkue
| 1993–1996 | Italia | 11 (0) |
 Seurajoukkueuran tilastot kattavat vain kansalliset sarjat.
Roberto Mussi (s. 25. elokuuta 1963 Massa) on italialainen, vuosina 1987–1999 Serie A:ssa pelannut jalkapalloilija. Hän pelasi Italian maajoukkueessa 11 ottelua vuosina 1993–1996.
Ura

Mussi oli pelipaikaltaan puolustaja. Hän pystyi pelaamaan sekä keskuspuolustajana että laitapuolustajana.
Mussi pelasi Italian maajoukkueessa 11 ottelua vuosina 1993–1996. Hän pelasi MM-kilpailuissa 1994 avauskokoonpanossa neljännesvälierässä, välierässä ja Italian tappioon päättyneessä loppuottelussa, jossa hän tuli loukkaantumisen vuoksi vaihtoon jo 35. peliminuutilla. EM-kilpailuissa 1996 Mussi pelasi täyden peliajan Italian kaikissa kolmessa ottelussa.
Mussi edusti Serie A:ssa Milania, Torinoa ja Parmaa. Lisäksi hän edusti alemmilla sarjatasoilla Massesea, Parmaa ja Torinoa. Mussi saavutti urallaan muun muassa Italian-mestaruuden vuonna 1988 sekä Euroopan cupin voiton vuonna 1989 ja kaksi UEFA Cupin voittoa.
Saavutukset

Italian-mestaruus 1988
Italian cup 1993, 1999
Italian supercup 1988
Euroopan cup 1989
UEFA Cup 1995, 1999
Mitropa Cup 1991
MM-hopea 1994
Neutrik

Neutrik Group on liechtensteinilainen yritys, joka on valmistanut liittimiä vuodesta 1975. Valikoimaan kuuluvat erityyppiset XLR-liittimet, plugit, jakit, Speakon-liittimet, PowerConit, Patch bayt, BNC-liittimet ja lisäksi erilaiset erikoisliittimet kuten MiniCon.
Neutrikilla on tehtaita ympäri maailmaa, esimerkiksi USA:ssa, Englannissa, Sveitsissä, Ranskassa, Saksassa, Japanissa ja Kiinassa. Tuotteita myydään yli 80 maassa. Pääkonttori sijaitsee Schaanissa Liechtensteinissa.
Aiheesta muualla

Viralliset kotisivut
Nina Bednarik

| Nina Bednarik> Henkilötiedot |
| --- | --- |
Syntynyt: 12. maaliskuuta 1982 (ikä 42) Škofja Loka, Slovenian ST, Jugoslavia
Uran tiedot
Pituus:  160 cm
Seura:   SD Grbina
Laji:  kumparelasku
Maailmancup
Kaudet:  2005–2010
Paras sijoitus:  28. (2004–2005)
 Tietolaatikko päivitetty 24.02.2016 
Nina Bednarik (12. maaliskuuta 1982 Škofja Loka, Slovenian ST, Jugoslavia) on slovenialainen kumparelaskija. Bednarik on kaksinkertainen kumparelaskun Slovenian mestari.
Bednarik kiersi vuodet 2005–2010 freestylehiihdon maailmancupia, parhaimpana sijoituksena kumparelaskucupin 28. sija avauskaudeltaan. Paras yksittäinen kilpailu on 17. sija helmikuulta 2012 Tšekin Špindlerův Mlýnistä. Bednarikin viimeisin maailmancupin osakilpailu on tammikuulta 2014 Yhdysvaltain Lake Placidista.
Freestylehiihdon Euroopan cupissa Bednarik on kilpaillut neljänä eri kautana. Paras sijoitus kumparelaskucupissa on 12. sija avauskaudeltaan 2001–2002. Euroopan cupissa Bednarik on ollut kerran palkikorokkeella, kun hän oli tammikuussa 2004 kolmas Tšekissä.
Maailmanmestaruuskilpailuihin Bednarik on osallistunut viidesti. Paras sijoitus on vuoden 2005 Rukan parikumparelaskun yhdeksäs sija. Kumparelaskussa paras sijoitus on vuoden 2007 Madonna di Campiglio 20. sija.
Olympialaisissa Bednarik on kilpaillut kahdesti. Hän oli 24. kumparelaskussa Torinossa 2006 ja 26. samassa lajissa Vancouverissa 2010.
Palkintosijat

| 0 | 1 | 2 | 3 | 4 |
| --- | --- | --- | --- | --- |

| Pvm | Paikka | Kilpailu | Laji | Sijoitus |
| 23.01.2004 |  Spicak | Euroopan cup | kumparelasku | 3 |
| 30.08.2008 |  Mount Buller | Australian New Zealand Cup | kumparelasku | 3 |
| 06.03.2011 |  Osovje | Mestaruuskilpailut | kumparelasku | 1 |
| 28.01.2012 |  Krvavec | FIS Race | kumparelasku | 2 |
| 29.01.2012 |  Krvavec | Mestaruuskilpailut | kumparelasku | 2 |
| 22.02.2013 |  Krvavec | Mestaruuskilpailut | kumparelasku | 1 |
Neutraubling

| Neutraubling |
| --- | --- |

 vaakuna
 Neutraubling
 Koordinaatit: 48°59.3′N, 12°11.6′E 
Valtio:  Saksa
Osavaltio:  Baijeri
Hallintopiiri:  Oberpfalz
Piirikunta:  Regensburg
Hallinto:  
 – Pormestari:  Harald Stadler
Pinta-ala:  
 – Kokonaispinta-ala:  9,75 km²
Korkeus:  330 m
Väkiluku (31.12.2020):  14 018
 – Väestötiheys:  1 438 as./km²
 
 www.stadt-neutraubling.de  
Infobox OKVirheellinen NIMI-arvo: 
Neutraubling on kaupunki Regensburgin piirikunnassa Baijerin osavaltiossa Saksassa. Se sijaitsee Regensburgin kaakkoispuolella. Neutraublingissa asui vuoden 2020 lopussa 14 018 asukasta. Se on väkiluvultaan piirikuntansa suurin kaupunki ja toiseksi suurin kunta Regenstaufin jälkeen. Kaupungin pinta-ala on 9,75 neliökilometriä.
Neutraublingin sijainti Regensburgin piirikunnassa.
Aiheesta muualla

Kuvia tai muita tiedostoja aiheesta Neutraubling Wikimedia Commonsissa
Kunnan verkkosivut (Arkistoitu – Internet Archive) (saksaksi)
No Llores Por Mí

| ”No Llores Por Mí” Enrique Iglesias |
| --- | --- | --- |

Singlen tiedot
 Albumilta: Enrique Iglesias
 Äänitetty : 1995
 Julkaistu: Elokuu 1996
 Formaatti: CD-single
 Tuottaja(t): Rafael Pérez-Botija
 Tyylilaji: Latinomusiikki
 Kesto: 04.00
 Levy-yhtiö: Fonovisa
muut singlet
| ”Muñeca Cruel” 1996 | ”No Llores Por Mí” 1996 | ”Trapecista” 1996 |
"No Llores Por Mí" on Enrique Iglesiaksen esikoisalbumilta viidentenä julkaistu single. Sen ovat kirjoittaneet Enrique Iglesias ja Roberto Morales, ja tuottanut Rafael Pérez-Botija. Kappale sijoittui Yhdysvaltojen Billboard Hot Latin Tracks -listalla sijalle 28 ja kohosi sijalle yksi kahdeksan viikkoa myöhemmin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ricardo Zonta

| Ricardo Zonta |
| --- | --- |
 Zonta vuonna 2007.
Henkilötiedot
Kansalaisuus:   Brasilia
Formula 1 -ura
Aktiivivuodet:  1999–2001, 2004–2005
Talli(t):  BAR (1999–2000) Jordan (2001) Toyota (2004–2005)
Kilpailuja:  38 (36 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Australian GP 1999
Viimeinen kilpailu:  Yhdysvaltain GP 2005
Aiheesta muualla
www.ricardozonta.com.br
Ricardo Luiz Zonta (s. 23. maaliskuuta 1976 Curitiba, Paraná, Brasilia) on brasilialainen autourheilija. Hän ajoi Formula 1 -sarjassa kaudella 2007 Renault'n tallissa testikuljettajana.
Ura > Varhainen ura

Ricardo Zonta aloitti kilpailemisen kartingissa vuonna 1987. Hän onnistui voittamaan heti ensimmäisen kilpailun, johon hän osallistui. Seuraavana vuonna hän osallistui Curitiba Karting Championship -sarjaan, jonka mestaruuden hän voitti vuonna 1991. Zonta jatkoi kartingissa vielä vuonna 1992, jolloin hän sijoittui neljänneksi São Paulon kartingsarjassa. Tämän jälkeen hän siirtyi kaudeksi 1993 Brazilian Formula Chevrolet -sarjaan, jossa hän sijoittui kuudenneksi. Vuonna 1994 hän sijoittui viidenneksi Brasilian Formula 3 -sarjassa. Vuotta myöhemmin hän voitti sekä Brasilian että Etelä-Amerikan Formula 3 -mestaruudet.
Zonta siirtyi kaudeksi 1996 Eurooppaan kilpailemaan. Hän kilpaili kansainvälisessä Formula 3000 -sarjassa Draco Racing -tallissa. Hän onnistui voittamaan kaksi kilpailua, ja sijoittui loppupisteissä neljänneksi. Samana vuonna hänestä tuli ensimmäinen International Touring Cars -sarjassa kilpaillut brasilialainen. Tuolloin hän ajoi Mercedesillä. Vuonna 1997 hän voitti kolme kilpailua ja lopulta mestaruuden. Lisäksi hän voitti "Golden helmet" -palkinnon, joka oli palkinto parhaasta kansainvälisestä kuljettajasta. Formula 1 -sarjan Jordan-talli palkkasi Zontan tallin testikuljettajaksi. Vuonna 1998 McLarenin Ron Dennis teki Zontan kanssa sopimuksen testikuljettajan paikasta. Testikuljettajan töiden ohella Zonta osallistui FIA GT Championship -sarjan GT1-luokkaan ja voitti mestaruuden. Lisäksi hänet palkittiin "Golden helmet" -palkinnolla.
Lokakuussa 1998 välittömästi voitettuaan FIA GT Championship -mestaruuden Zonta teki sopimuksen uuden F1-tallin BAR:n kanssa. Hän oli saanut myös tarjouksia Sauber- ja Jordan-talleilta.
Ura > Ura Formula 1 -sarjassa

F1-kilpakuljettajauransa Zonta aloitti kaudella 1999, jolloin hän ajoi uudessa BAR-tallissa. Pisteitä esikoiskaudella hän ei kuitenkaan, kuten ei koko tallikaan. Hän jatkoi tallissa seuraavallakin kaudella. Kaudella 2000 hän sai pistetilinsä avattua: hän ajoi kolmesti kuudenneksi.
Kaudella 2001 Zonta ajoi vain kahdessa kilpailussa Jordan-tallin autolla. Tuolloin hän korvasi Heinz-Harald Frentzeniä.
Kaudella 2002 Zonta ei ollut tekemisissä F1-sarjassa, vaan hän keskittyi Telefónica World Series -sarjaan (tunnetaan nykyään nimellä World Series by Renault). Hän voitti kyseisen sarjan 66 pisteen erolla toiseksi sijoittuneeseen Franck Montagnyhyn.
Kausilla 2004–2006 Zonta oli Toyota-tallin testi- ja kolmoskuljettaja. Kausilla 2004–2005 hän sai osallistua perjantain harjoituksiin. Kaudella 2004 hän korvasi hyllytettyä Cristiano da Mattaa viidessä kilpailussa. Lisäksi kaudella 2005 hän korvasi Yhdysvaltain Grand Prix'ssa loukkaantunutta Ralf Schumacheria, mutta koska Michelin-renkaita käyttäneet autot vetäytyivät kilpailusta, ei hän koskaan startannut itse kilpailuun. Zonta jatkoi testikuljettajan tehtäviään Toyotalla vielä kaudella 2006, mutta koska Toyota oli edelliskaudella sijoittunut neljänneksi, ei talli saanut ajattaa kolmatta kuljettajaansa perjantain harjoituksissa.
Kaudella 2007 Zonta toimi Renault'n testikuljettana.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | BAR | AUS Kesk. | BRA DNQ | SMR Loukk. | MON Loukk. | ESP Loukk. | CAN Kesk. | FRA 9 | GBR Kesk. | AUT 15† | GER Kesk. | HUN 13 | BEL Kesk. | ITA Kesk. | EUR 8 | MAL Kesk. | JPN 12 |  |  |  | 0 | 22. |
| 2000 | BAR | AUS 6 | BRA 9 | SMR 12 | GBR Kesk. | ESP 8 | EUR Kesk. | MON Kesk. | CAN 8 | FRA Kesk. | AUT Kesk. | GER Kesk. | HUN 14 | BEL 12 | ITA 6 | USA 6 | JPN 9 | MAL Kesk. |  |  | 3 | 14. |
| 2001 | Jordan | AUS   | MAL   | BRA   | SMR   | ESP   | AUT   | MON   | CAN 7 | EUR   | FRA   | GBR   | GER Kesk. | HUN   | BEL   | ITA   | USA   | JPN   |  |  | 0 | 19. |
| 2004 | Toyota | AUS TD | MAL TD | BHR TD | SMR TD | ESP TD | MON TD | EUR TD | CAN TD | USA TD | FRA TD | GBR TD | GER TD | HUN Kesk. | BEL 10† | ITA 11 | CHN Kesk. | JPN   | BRA 13 |  | 0 | 22. |
| 2005 | Toyota | AUS TD | MAL TD | BHR TD | SMR TD | ESP TD | MON TD | EUR TD | CAN TD | USA DNS | FRA   | GBR TD | GER TD | HUN TD | TUR TD | ITA TD | BEL TD | BRA TD | JPN TD | CHN TD | 0 | 17. |
Aiheesta muualla

Kuvia tai muita tiedostoja aiheesta Ricardo Zonta Wikimedia Commonsissa
Virallinen sivusto (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Franck Montagny | Superfund World Series -mestari 2002 | Seuraaja: Franck Montagny |
Zonta Yhdysvaltain GP:n aika-ajoissa vuonna 2005.
Purstijoenlampi

| Purstijoenlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°07′19″N, 27°03′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  Purstijoki Pesäntäjärveen 
Järvinumero:  14.982.1.027
Mittaustietoja
Pinnankorkeus:  80,4 m  
Pituus:  420 m  
Leveys:  190 m  
Rantaviiva:  0,92 km  
Pinta-ala:  5,075 ha  
Saaria:  ei saaria 
 fiPurstijoenlampi 
Purstijoenlampi  on Kymenlaaksossa Kouvolassa  Tuohikotin lähellä sijaitseva lampi.
Maantietoa

Lampi on 420 metriä pitkä, 190 metriä leveä, ja sen pinta-ala on 5,1 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 80,4 metriä mpy.
Rosalind Russell

| Rosalind Russell |
| --- | --- |
 Rosalind Russell (1937)
Henkilötiedot
Koko nimi:  Catherine Rosalind Russell
Syntynyt: 4. kesäkuuta 1907 Waterbury, Connecticut
Kuollut: 28. marraskuuta 1976 (69 vuotta) Beverly Hills, Kalifornia
Ammatti:  näyttelijä
Puoliso:  Frederick Brisson (vih. 1941; k. 1976)
Lapset:  Carl Lance Brisson (s. 1943)
Näyttelijä
Aktiivisena:  1929–1972
Aiheesta muualla
IMDb 
Elonet
AllMovie
Catherine Rosalind Russell (4. kesäkuuta 1907 Waterbury, Connecticut – 28. marraskuuta 1976 Beverly Hills, Kalifornia) oli yhdysvaltalainen elokuva- ja teatterinäyttelijä sekä laulaja. Hän oli neljästi Oscar-ehdokkaana ja voitti Tony-palkinnon. Russellilla on hallussaan myös naisnäyttelijän saamien Golden Globe-elokuvapalkintojen ennätys; se on myönnetty hänelle viisi kertaa. Yhtä monta kertaa sen on saanut näyttelijä Meryl Streep.
Russell oli kuuluisa komedienne, mutta hänet tunnettiin lisäksi harvinaisen monipuolisista rooleistaan; hänen näyttelemänsä hahmot olivat usein varakkaita, hienostuneita ja kunnioitusta herättäviä maailmannaisia. Hän oli myös yksi harvoista Hollywoodin kulta-ajan näyttelijättäristä, joka sai näytelläkseen myös ammatillisia naisia, kuten tuomareita, toimittajia ja psykiatreja. Russell esiintyi elokuvissa lähes neljä vuosikymmentä, ja vaikka hän uransa alussa esitti tyylikkäiden ja ulkonäöltään lumoavien naisten rooleja, hänestä ei useiden muiden ajan naistähtien tavoin tullut seksisymbolia. Russell omaksui myös eräänlaisen ”vaihtoehtonäyttelijättären” leiman; hän otti vastaan tarjotun roolin elokuvassa Meidän vastaeronneiden kesken, kun Hollywoodin seitsemän muuta naistähteä oli jo kieltäytynyt.
Varhainen elämä

Russell syntyi seitsenlapsiseen perheeseen 4. kesäkuuta vuonna 1907 Waterburyssä, Connecticutissa. Hänet nimettiin S.S. Rosalind-laivan mukaan. Tällä laivalla hänen irlantilaiset vanhempansa olivat tulleet Yhdysvaltoihin. He kuuluivat katoliseen kirkkoon, ja Russell kävikin useita katolisia kouluja ennen pääsyään New Yorkin American Academy of Dramatic Arts -oppilaitokseen. New Yorkissa ollessaan Russell myös toimi mallina ja näytteli Broadwayllä.
Ura

1930-luvun alkupuolella Russell solmi seitsemänvuotisen sopimuksen elokuvajätti MGM:n kanssa. Hänen elokuvadebyyttinsä oli Vaarallista leikkiä vuonna 1934. Viisi vuotta myöhemmin Russell näytteli George Cukorin ohjaamassa komediassa Naiset, jonka näyttelijäkaarti koostui vain ja ainoastaan naisista. Russellin lisäksi elokuvassa esiintyivät mm. Norma Shearer ja Joan Crawford.
Vuonna 1942 Russell esiintyi elokuvassa Miehet pitävät vaaleaverisistä, josta hän sai ensimmäisen Oscar-ehdokkuutensa. Russell jatkoi näyttelemistä enimmäkseen komediaelokuvissa, mutta teki myös muutamia draamoja kuten Sisar Kenny (1946) ja Murheesta nousee Elektra (1947). Molemmista elokuvista Russell oli Oscar-ehdokkaana.
Ensimmäisen ja ainoan Tony-palkintonsa Russell sai vuonna 1953 Broadway-näytelmästä Wonderful Town, joka oli musikaaliversio Russellin aiemmasta menestyselokuvasta Miehet pitävät vaaleaverisistä (1942). Neljäs Oscar-ehdokkuus puolestaan tuli elokuvasta Jännittävä tätini (1958), jossa Russell esitti omalaatuista Mame-tätiä. Hänet tunnetaan ehkä parhaiten juuri tästä roolista. Russell näytteli Mame-tätiä myös teatterissa, mutta ei enää samannimisessä musikaalissa.
Yksityiselämä

Russell oli naimisissa tanskalais-amerikkalaisen ohjaaja Frederick Brissonin kanssa vuodesta 1941. Heillä oli yksi lapsi, vuonna 1943 syntynyt Lance-poika. Russell kuoli rintasyöpään 69-vuotiaana. Hänet on haudattu Culver Cityyn, Kaliforniaan. Russellilla on tähti Hollywood Walk of Famella.
Aiheesta muualla

Wikimedia Commonsissa on kuvia tai muita tiedostoja aiheesta .
Rosalind Russell Internet Movie Databasessa. (englanniksi)
Rosalind Russell Elonetissä.
Russell elokuvan Naiset trailerissa
Noora Hautakangas

Noora Hautakangas (s. 22. maaliskuuta 1984 Soini) on vuoden 2007 Miss Suomi -kilpailun voittaja ja Suomen edustaja vuoden 2007 Miss Universum -kilpailussa.
Noora Hautakangas juonsi vuoteen 2016 saakka The Voice -radiokanavan aamuohjelmaa yhdessä Anssi Honkasen ja Jani "Tuottaja" Jääskeläisen kanssa. Lisäksi hän on juontanut Yle TV2:lla moottoriurheilu-aiheista MotorSport-ohjelmaa. Hautakangas on myös juontanut metsänhoitoon keskittynyttä MTV3:n Vihreä Kulta -ohjelmaa yhdessä Arttu Harkin kanssa. Vuonna 2015 Hautakangas juonsi Nelosella esitettävää Aatami etsii Eevaa -televisiosarjaa. Vuodesta 2016 lähtien hän on toiminut yrittäjänä omistaen kolme second hand -tavaroita myyvää liikettä Helsingissä.
Nitriilikumi

Nitriilikumin rakenne
Nitriilikumi (lyhenne NBR, akryyli-nitriili-butadieeni, engl. nitrile butadiene rubber) on akryylinitriilin ja butadieenin muodostama kopolymeeri. Nitriilikumi on samalla synteettinen kumi ja elastomeeri. Nitriilikumilla on hyvä öljynkestävyys ja sitä käytetään erityisesti öljynkestävyyttä vaativiin tarkoituksiin. Nitriilikumia käytetään öljy- ja polttoaineletkujen sisäkumina. Nitriilikumilla on huono säänkestävyys, koska se muuttuu jäykäksi alhaisissa lämpötiloissa.
| vuosi | tuhatta tonnia |
| --- | --- |
1935: 0
1936: 1
1937: 4
1938: 6
1939: 22
1940: 41
1941: 71
1942: 101
1943: 120
lähde: G. Plumpe, Die IG Farbenindustrie AG, Berliini 1990, s. 385
Nitriilikumia kutsutaan myös Bunaksi. Toisen maailmansodan aikaan kansallissosialistisessa Saksassa IG Farben valmisti niitriilikumia Buna Werke -teollisuuskomplekseissa. IG Farben valmisti nitriilikumia Perbunan-nimellä ensi kertaa vuonna 1935. Kansallissosialistisessa Saksassa nitriilikumi oli kautsun korvike ja siitä valmistettiin erityisesti tiivisteitä ja ajoneuvojen renkaita. Yhdysvaltalaisen Standard Oil -öljy-yhtiön tutkimusosastolla työskennellyt Frank Howard kirjoitti nitriilikumiprojektista teoksen Buna Rubber: The Birth of an Industry.
Aiheesta muualla

Encyclopaedia Britannica: Nitrile rubber (englanniksi)